Мушким гласом...
Мушким гласом господу појте,
Облаци ће носит’ глас;
Ка’ јагањци громови стрепе,
Кад он стоји поред нас.

Силом својом планине тресе,
Срдња му је облак сиц:
Праведнику гранчица мира,
Злочинцу је страшни див.

Реците слободно, смело,
Примиће вас у свој стан;
Двери су му дворова сјајних
Отворене сваки дан.

Ко се крије сутоном, мраком,
Под његов ће швигар доћ’;
Тајне су му прозрачне сенке,
Њему служи дан и ноћ.

Извор 
1868. Вила. Година четврта, стр. 97.

Милорад Поповић Шапчанин
1868.